title: 2005/533/EB: 2005 m. balandžio 12 d. Europos Parlamento sprendimas dėl 2003 finansinių metų Europos Sąjungos bendrojo biudžeto įvykdymo patvirtinimo, IV skirsnis – Teisingumo Teismas

text:
27.7.2005

               LT

               Europos Sąjungos oficialusis leidinys

               L 196/42

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos Sąjungos bendrojo biudžeto įvykdymo patvirtinimo, IV skirsnis – Teisingumo Teismas
   (2005/533/EB)
   EUROPOS PARLAMENTAS,
   atsižvelgdamas į Europos Sąjungos 2003 finansinių metų bendrąjį biudžetą (1),
   atsižvelgdamas į 2003 finansinių metų pajamų išlaidų ataskaitą bei balansą (C6-0017/2005),
   atsižvelgdamas į metinį Audito Rūmų pranešimą dėl 2003 finansinių metų, kartu su institucijų atsakymais (2),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
   atsižvelgdamas į EB sutarties 275, 276 straipsnius ir 272 straipsnio 10 dalį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (4) ir ypač į jo 50, 145, 146, 147 straipsnius ir 86 straipsnio 4 dalį,
   atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),
   atsižvelgdamas į Darbo tvarkos taisyklių 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0066/2005),

               1.

               suteikia patvirtinimą Teisingumo Teismo sekretoriui, kad 2003 finansinių metų biudžetas įvykdytas;

               2.

               išdėsto savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui ir ombudsmenui ir pasirūpinti, kad jie būtų paskelbti Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 54, 2003 2 28, p. 1.

      (2)  OL C 293, 2004 11 30, p. 1.

      (3)  OL C 294, 2004 11 30, p. 99.

      (4)  OL L 248, 2002 9 16, p. 1.

      (5)  OL L 356, 1977 12 31, p. 1.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos Sąjungos bendrojo biudžeto įvykdymo patvirtinimo, IV skirsnis – Teisingumo Teismas, dalį
      EUROPOS PARLAMENTAS,
      atsižvelgdamas į Europos Sąjungos 2003 finansinių metų bendrąjį biudžetą (1),
      atsižvelgdamas į 2003 finansinių metų pajamų išlaidų ataskaitą bei balansą (C6-0017/2005),
      atsižvelgdamas į metinį Audito Rūmų pranešimą dėl 2003 finansinių metų, kartu su institucijų atsakymais (2),
      atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
      atsižvelgdamas į EB sutarties 275, 276 straipsnius ir 272 straipsnio 10 dalį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (4) ir ypač į jo 50, 145, 146, 147 straipsnius ir 86 straipsnio 4 dalį,
      atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),
      atsižvelgdamas į Darbo tvarkos taisyklių 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0066/2005),
      Europos Audito Rūmų metinis pranešimas

                  1.

                  pažymi, kad Teisingumo Teismas valdė 150 599 614 EUR biudžetą, iš kurio iki 2003 m. gruodžio 31 d. buvo įsipareigota 99,34 % (149 598 960,09 EUR), o išleista 93,32 % (146 842 346,23 EUR);

                  2.

                  džiaugiasi tuo, kad Audito Rūmai pirmą kartą atskirai įvertino kiekvienos institucijos kontrolės aplinką ir atskiroje dalyje paskelbė savo pastebėjimus;

                  3.

                  pažymi, kad 2003 m. kai kurie svarbiausi finansinio reglamento reikalavimai (minimalios kontrolės standartai, finansų pareigūnų pareigos, vidaus auditorių funkcijų apimtis) nebuvo įgyvendinti;

                  4.

                  kartu pripažįsta, kad 2003 m. sausio mėn. Teisingumo Teismas vis dėlto įvedė naujas vidaus finansines taisykles, ir kad įgavusi veiklos pagal naujas taisykles patirties parengė naujas nuostatas ir įstatus; Audito Rūmų reikalaujami dokumentai buvo patvirtinti 2004 m. kovo mėn.;

                  5.

                  yra susirūpinęs dėl Teisingumo Teismo teiginio, kad „…taikydama naujas nuostatas, institucija turėjo labai ribotą skaičių žmonių, kurie turėjo išsamių žinių apie finansines sistemas ir pagrindus“;

                  6.

                  taip pat yra susirūpinęs, kad dėl darbuotojų stokos vidaus auditorius 2003 m. negalėjo įvykdyti savo darbo programos; pritaria Teisingumo Teismo rengimuisi pateikti vidaus auditorių 2004 m. darbo programos kopiją; ragina Teisingumo Teismą nedelsiant ir panaudojant asignuotas biudžeto lėšas surinkti reikiamą personalą; mano, kad vidaus audito pajėgumas yra kiekvienos tinkamos administracijos natūralus ir būtinas elementas;

                  7.

                  pažymi, kad remiantis Audito Rūmų pastebėjimais, Teisingumo Teismo tikrinimo ir audito funkcijos buvo atskirtos;

                  8.

                  pažymi, kad Teisingumo Teismas derėjosi dėl vietos licenzijų programinės įrangos naudojimui pagal ribotą procedūrą be išankstinio pranešimo – taip pažeisdamos galiojančias teisės normas; Teisingumo Teismas pripažino savo klaidą;

            Tolesni veiksmai po 2002 m. biudžeto įvykdymo patvirtinimo procedūros

                  9.

                  yra sunerimęs dėl daugėjančių neišspręstų 2003 m. bylų, nors pirminiai 2004 m. duomenys Teisingumo Teismo atžvilgiu rodo nedidelį pagerėjimą (6):
                  Teisingumo Teismas:

                              2000

                              2001

                              2002

                              2003

                                 2004

                              Cases completed

                              526

                              434

                              513

                              494

                                 665

                              New cases

                              503

                              504

                              477

                              561

                                 531

                              Cases pending

                              873

                              943

                              907

                              974

                                 840

                        Pagrindinės sritys buvo: aplinka ir vartotojai, žemės ūkis, teisės aktų derinimas, socialinė politika ir mokesčiai; bylos tęsėsi vidutiniškai dvejus metus;
                  Pirmosios instancijos teismas

                              2000

                              2001

                              2002

                              2003

                                 2004

                              Cases completed

                              344

                              340

                              331

                              339

                                 361

                              New cases

                              398

                              345

                              411

                              466

                                 536

                              Cases pending

                              786

                              792

                              872

                              999

                                 1 174

                        Pagrindinės sritys buvo: ieškiniai dėl panaikinimo, darbuotojų bylos ir intelektinė nuosavybė; bylos tęsėsi vidutiniškai pusantrų metų;
                  Pritaria šiems pagerinimams:

                              —

                              sprendimus priėmė mažesnės sudėties kolegijos,

                              —

                              pateikta mažiau generalinių advokatų nuomonių,

                              —

                              įkurtas viešosios tarnybos teismas (26 % Pirmosios instancijos teismo bylų),

                              —

                              teisėjų-pranešėjų atliekamų svarstymo ataskaitų supaprastinamas;

                        Tikisi, kad Teisingumo Teismas suplanuos šių pagerinimų įgyvendinimą ir sudarys veiksmų planus, kaip tai atlikti per trumpesnį laiką, kad iki ateinančių metų pabaigos galėtų būti išspręstos sprendimo laukiančios bylos;

                  10.

                  ši išeitis bus vienas iš 2004 m. įvykdymo patvirtinimo procedūros tikslų;

                  11.

                  pritaria priemonėms, kurių Teisingumo Teismas ėmėsi dėl narių naudojimosi tarnybiniais automobiliais, kaip tai buvo numatyta jo 2004 m. kovo 31 d. administraciniame sprendime; pripažįsta, kad naujosios sąlygos yra skaidrios, ir jos leidžia pagerinti padėtį; pažymi, kad siekiant sumažinti administracinę naštą, Teismas, be kelionių įstate numatytų kasdienių išlaidų, apmoka išlaidas ir už 15 000 km, bei kad automobilio naudojimo profesiniais tikslais atvejai registruojami kelionės žurnale;

                  12.

                  pažymi, jog anksčiau minėto sprendimo 6 straipsnyje nustatyta, kad, kai nariai naudoja tarnybinius automobilius kitokioms kelionėms, nei nurodyta 5 straipsnyje (t.y. kelionės vykdant tarnybines pareigas, numatytos kelionių įstate, arba neviršijant numatytos 15 000 km per metus normos), jie yra atsakingi už visas su tomis kitokiomis kelionėmis susijusias išlaidas (kelio rinkliavas, degalų kainas bei visus papildomus nuomos mokesčius už pamatinėje sutartyje nustatytą 45 000 km bendrą metinę ridą viršijantį kilometražą); mano, kad naudojimasis tarnybiniu automobiliu privatiems tikslams yra nuslėpta natūrinė nauda, kurią Parlamentas laiko nederama;

            Leidimus duodančio pareigūno ir vidaus auditoriaus metinės ataskaitos

                  13.

                  pažymi Teisingumo Teismo sekretoriaus atsakymą, kuriame teigiama, kad jis negali pateikti ataskaitos vadovaudamasis 86 straipsnio 4 dalimi, arba vidaus auditoriaus ataskaitos, nes vidaus auditoriaus ataskaita yra neužbaigta (7); todėl kreips dėmesį į šiuos du 2004 m. biudžeto įvykdymo patvirtinimo procedūros dokumentus;

                  14.

                  pažymi, kad 2003 metų leidimus išduodančio pareigūno ataskaita buvo pateikta tik 2003 m. liepos mėnesį ir joje nėra draudimo ataskaitos; laikosi nuomonės, kad metinės veiklos ataskaita Audito Rūmams turėtų būti paruošta laiku, ir joje turėtų būti finansinę atsakomybę atspindinti pasirašyta draudimo ataskaita;

            Kitos pastabos

                  15.

                  sveikina Teisingumo Teismą tinkamai atlikus paruošiamąjį darbą, kurį, kaip rodo darbo grupės ataskaita, atliko 2003 metais ruošiantis plėtrai; šias priemones toliau taikys savo 2004 m. biudžeto įvykdymo patvirtinimo ataskaitoje;

                  16.

                  prašo Teisingumo Teismo įvertinti naujo finansinio reglamento taikymą savo administracines ir teismines funkcijas, tuo metu, kai jis bus peržiūrimas 2005–2006 m.; ši apžvalga turi būti perduota apsvarstyti Europos Parlamentui;

                  17.

                  pažymi, kad 2005 m. sausio 19 d. svarstymo metu Teisingumo Teismas sutiko raštu atsakyti į papildomus klausimus dėl 2003 m. biudžeto įvykdymo patvirtinimo procedūros.

         (1)  OL L 54, 2003 2 28, p. 1.

         (2)  OL C 293, 2004 11 30, p. 1.

         (3)  OL C 294, 2004 11 30, p. 99.

         (4)  OL L 248, 2002 9 16, p. 1.

         (5)  OL L 356, 1977 12 31, p. 1.

         (6)  Duomenys paimti iš 2003 m. metinės ataskaitos; 2004 m. Teisingumo Teismo administracijos pateikti duomenys yra preliminarūs.

         (7)  Atsakymas į 3 klausimą.


title: 2007/481/EB: 2007 m. birželio 25 d. Komisijos sprendimas dėl Suomijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise

text:
10.7.2007

               LT

               Europos Sąjungos oficialusis leidinys

               L 180/38

      KOMISIJOS SPRENDIMAS

   2007 m. birželio 25 d.
   dėl Suomijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise
   (2007/481/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. spalio 3 d. Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1) ir ypač į jos 3a straipsnio 2 dalį,
   atsižvelgdama į remiantis Direktyvos 89/552/EEB 23a straipsniu įsteigto komiteto nuomonę,
   kadangi:

               (1)

               2006 m. rugsėjo 22 d. laišku, kurį Komisija gavo 2006 m. spalio 2 d., Suomija pranešė Komisijai apie priemones, kurių imsis remdamasi Direktyvos 89/552/EEB 3a straipsnio 1 dalimi.

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei ypač atsižvelgiant į šių priemonių proporcingumą ir nacionalinės konsultavimosi procedūros skaidrumą.

               (3)

               Svarstydama priemones Komisija atsižvelgė į turimus Suomijos žiniasklaidos apžvalgos duomenis.

               (4)

               Buvo aiškiai ir skaidriai sudarytas į Suomijos priemones įtrauktų labai didelę svarbą visuomenei turinčių įvykių sąrašas bei Suomijoje pradėta išsami konsultacija.

               (5)

               Komisija įsitikino, kad Suomijos priemonių sąraše nurodyti įvykiai atitiko bent jau du iš toliau nurodytų kriterijų, kurie laikomi patikimais įvykių svarbumo visuomenei rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla, ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus, iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui ir iv) įvykis tradiciškai transliuojamas nemokamos televizijos ir sulaukiantis didelio žiūrovų dėmesio.

               (6)

               Kai kurie Suomijos priemonėse nurodyti įvykiai, įskaitant vasaros ir žiemos olimpines žaidynes, Pasaulio futbolo taurės pirmąsias, ketvirtfinalio, pusfinalio ir finalo rungtynes bei Suomijos komandos rungtynes šiame turnyre, priskiriami įvykiams, kurie tradiciškai laikomi visuomenei itin svarbiais, kaip aiškiai nurodyta Direktyvos 97/36/EB 18 konstatuojamojoje dalyje. Šie įvykiai turi ypatingą visuotinį atgarsį Suomijoje, kadangi yra ypač populiarūs plačiojoje visuomenėje, o ne tik tarp tų, kurie domisi sporto įvykiais.

               (7)

               Tarptautinės ledo rutulio federacijos (IIHF) organizuojami Pasaulio vyrų ledo rutulio čempionatai turi ypatingą visuotinį atgarsį, kadangi suomiai yra aktyvūs ledo rutulio žaidėjai, ir turi bendrai pripažįstamą išskirtinę kultūrinę reikšmę Suomijos gyventojams dėl labai sėkmingo Suomijos komandos dalyvavimo šiame tarptautiniame turnyre. Pasaulio ledo rutulio čempionatus dėl jų savitos organizacijos reikia laikyti vienu įvykiu, kuriame rungtynės tarp kitų šalių tai pat daro įtaką komandų, su kuriomis Suomijos komanda turi arba gali žaisti, padėčiai ir bendram rezultatui.

               (8)

               Tarptautinės slidinėjimo federacijos (FIS) organizuojami Šiaurės šalių pasaulio slidinėjimo čempionatai (slidinėjimo krosas, šuolis su slidėmis ir krosas su šuoliu) turi ypatingą visuotinį atgarsį ir bendrai pripažįstamą išskirtinę kultūrinę reikšmę Suomijos gyventojams kaip kultūrinės tapatybės katalizatorius, kadangi Šiaurės šalių slidinėjimo sportas Suomijoje turi nacionalinės sporto šakos statusą.

               (9)

               Išvardyti atletikos įvykiai, būtent Tarptautinės lengvosios atletikos federacijų asociacijos (IAAF) rengiami Pasaulio lengvosios atletikos čempionatai ir Europos lengvosios atletikos asociacijos (EAA) rengiami Europos lengvosios atletikos čempionatai turi bendrai pripažįstamą išskirtinę kultūrinę reikšmę Suomijos gyventojams kaip kultūrinės tapatybės katalizatorius, kadangi daugelyje individualių sporto šakų Suomijai atstovaujantys geriausi suomių atletai savo srityje priklauso pasaulio sporto elitui.

               (10)

               Išvardytus įvykius tradiciškai transliuoja nemokama televizija; jie sulaukia didelio žiūrovų dėmesio.

               (11)

               Suomijos priemonių proporcingumas pateisina nukrypimą nuo pagrindinės ES sutartyje nustatytos laisvės teikti paslaugas remiantis svarbiausia priežastimi – visuomenės interesu – užtikrinti visuomenei jai labai svarbių įvykių transliavimą.

               (12)

               Suomijos priemonės neprieštarauja EB konkurencijos taisyklėms, kadangi išvardytiems įvykiams transliuoti reikalavimus atitinkančio transliuotojo apibrėžtis grindžiama objektyviais kriterijais, sudarančiais sąlygas faktinei ir galimai konkurencijai dėl teisių transliuoti šiuos įvykius įgijimo. Be to, išvardytų įvykių skaičius nėra toks neproporcingas, kad iškreiptų konkurenciją į vartotojus orientuotos nemokamos televizijos ir mokamos televizijos rinkose.

               (13)

               Suomijos priemonių proporcingumą sustiprina tai, kad jos neturi grįžtamojo poveikio ir todėl nedaro įtakos naudojimuisi teisėmis transliuoti sąraše nurodytus įvykius, įgytomis iki tų priemonių įsigaliojimo dienos.

               (14)

               Komisija informavo kitas valstybes nares apie priemones, apie kurias pranešė Suomija, o jų patikrinimo rezultatus pateikė per komiteto, įsteigto remiantis 2006 m. lapkričio 15 d. Direktyvos 89/552/EEB 23a straipsniu, posėdį. Šiame posėdyje komitetas priėmė palankią nuomonę.

               (15)

               Suomijos priemonės buvo priimtos 2007 m. vasario 22 d. ir įsigaliojo 2007 m. kovo 1 d.,

         NUSPRENDĖ:
   1 straipsnis
   Priemonės, apie kurias Suomija 2006 m. rugsėjo 22 d. pranešė Komisijai remdamasi Direktyvos 89/552/EEB 3a straipsnio 1 dalimi, neprieštarauja Bendrijos teisei.
   2 straipsnis
   Priemonės, kurias galutinai nustatė Suomija ir kurios yra nurodytos šio sprendimo priede, skelbiamos Europos Sąjungos oficialiajame leidinyje remiantis Direktyvos 89/552/EEB 3a straipsnio 2 dalimi.

      Priimta Briuselyje, 2007 m. birželio 25 d.

            Komisijos vardu

         Viviane REDING

            Komisijos narė

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      PRIEDAS
      Skelbiama pagal Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 2 dalį
      Priemonės, kurias nustatė Suomija ir kurios bus skelbiamos remiantis Direktyvos 89/552/EEB 3a straipsnio 2 dalimi, yra šios:

         „VYRIAUSYBĖS DEKRETAS DĖL
         visuomenei svarbių įvykių transliavimo per televiziją
         Patvirtinta 2007 m. vasario 22 d. Helsinkyje.
         Vadovaujantis Vyriausybės sprendimu, priimtu Susisiekimo ministerijos teikimu ir remiantis 2003 m. spalio 9 d. Televizijos ir radijo veiklos akto (744/1998) su pakeitimais, padarytais Aktu Nr. 394/2003, 20 skirsnio 3 dalimi, nustatoma:
         1 skyrius
         Visuomenei svarbūs įvykiai
         Šie įvykiai yra Suomijos visuomenei svarbūs įvykiai, kaip nurodyta Televizijos ir radijo veiklos akto (744/1998) 20 skirsnio 3 dalyje:

                     1)

                     Tarptautinio olimpinio komiteto rengiamos vasaros ir žiemos olimpinės žaidynės;

                     2)

                     FIFA (Fédération Internationale de Football Association) rengiamos Pasaulio futbolo taurės pirmosios, ketvirtfinalio, pusfinalio ir finalo rungtynės ir Suomijos komandos rungtynės;

                     3)

                     Europos futbolo asociacijų sąjungos (UEFA) rengiamos Europos futbolo čempionatų pirmosios, ketvirtfinalio, pusfinalio ir finalo rungtynės ir Suomijos komandos rungtynės;

                     4)

                     Tarptautinės ledo rutulio federacijos (IIHF) organizuojami Pasaulio vyrų ledo rutulio čempionatai;

                     5)

                     Tarptautinės slidinėjimo federacijos (FIS) organizuojami Šiaurės šalių pasaulio slidinėjimo čempionatai;

                     6)

                     Tarptautinės lengvosios atletikos federacijų asociacijos (IAAF) rengiami Pasaulio lengvosios atletikos čempionatai;

                     7)

                     Europos lengvosios atletikos asociacijos (EAA) rengiami Europos lengvosios atletikos čempionatai.

               Pasaulio futbolo taurės pirmosios, pusfinalio ir finalo rungtynės ir Suomijos komandos rungtynės; Europos futbolo čempionatų pirmosios, pusfinalio ir finalo rungtynės ir Suomijos komandos rungtynės; Pasaulio vyrų ledo rutulio čempionatų pusfinalio ir finalo rungtynės ir Suomijos komandos rungtynės, kaip nurodyta skirsnio 1 dalyje, turi būti transliuojamos ištisai tiesiogiai.
         Kitus skirsnio 1 punkte nurodytus įvykius galima transliuoti ištisai ar dalimis tiesiogiai arba netiesiogiai.
         2 skyrius
         Šis dekretas įsigalioja 2007 m. kovo 1 d.
         Šis dekretas iki jo įsigaliojimo dienos nusipirktoms išimtinėms teisėms netaikomas.

            Helsinkis, 2007 m. vasario 22 d.

               Susanna HUOVINEN

                  susisiekimo ministrė

               Ismo KOSONEN

                  skyriaus direktorius“


title: 2009 m. birželio 4 d. Tarybos sprendimas dėl Regionų komiteto Jungtinei Karalystei atstovaujančio pakaitinio nario skyrimo

text:
11.6.2009

               LT

               Europos Sąjungos oficialusis leidinys

               C 132/3

      TARYBOS SPRENDIMAS

   2009 m. birželio 4 d.
   dėl Regionų komiteto Jungtinei Karalystei atstovaujančio pakaitinio nario skyrimo
   2009/C 132/03
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Robert BRIGHT paskyrus Regionų komiteto nariu tampa laisva pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d. Regionų komiteto pakaitiniu nariu skiriamas:
   Chris HOLLEY, Councillor for City and Council of Swansea, Wales.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2009 m. birželio 4 d.

            Tarybos vardu

            Pirmininkas

         Martin PECINA

      (1)  OL L 56, 2006 2 25, p. 75.


title: 2014/103/BUSP: 2014 m. vasario 19 d. Politinio ir saugumo komiteto sprendimas EUFOR RCA/1/2014 dėl Europos Sąjungos karinės operacijos Centrinės Afrikos Respublikoje (EUFOR RCA) ES pajėgų vado skyrimo

text:
22.2.2014

               LT

               Europos Sąjungos oficialusis leidinys

               L 54/18

      POLITINIO IR SAUGUMO KOMITETO SPRENDIMAS EUFOR RCA/1/2014
   2014 m. vasario 19 d.
   dėl Europos Sąjungos karinės operacijos Centrinės Afrikos Respublikoje (EUFOR RCA) ES pajėgų vado skyrimo
   (2014/103/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2014 m. vasario 10 d. Tarybos sprendimą 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) (1), ypač į jo 5 straipsnį,
   kadangi:

               (1)

               pagal Sprendimo 2014/73/BUSP 5 straipsnį Taryba įgaliojo Politinį ir saugumo komitetą priimti sprendimus dėl EUFOR RCA ES pajėgų vado skyrimo;

               (2)

               ES operacijos vadas rekomendavo EUFOR RCA ES pajėgų vadu skirti brigados generolą Thierry LION;

               (3)

               ES karinis komitetas pritaria tai rekomendacijai;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Brigados generolas Thierry LION skiriamas Europos Sąjungos karinės operacijos Centrinės Afrikos Respublikoje (EUFOR RCA) ES pajėgų vadu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 19 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 40, 2014 2 11, p. 59.


title: 2017 m. spalio 9 d. Tarybos sprendimas (ES) 2017/1912 dėl Europos Sąjungos ir Islandijos susitarimo dėl žemės ūkio ir maisto produktų geografinių nuorodų apsaugos sudarymo

text:
24.10.2017

               LT

               Europos Sąjungos oficialusis leidinys

               L 274/1

         TARYBOS SPRENDIMAS (ES) 2017/1912
   2017 m. spalio 9 d.
   dėl Europos Sąjungos ir Islandijos susitarimo dėl žemės ūkio ir maisto produktų geografinių nuorodų apsaugos sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remdamasi Tarybos sprendimu (ES) 2016/2136 (1), 2017 m. kovo 23 d. Komisija pasirašė Europos Sąjungos ir Islandijos susitarimą dėl žemės ūkio ir maisto produktų geografinių nuorodų apsaugos (toliau – Susitarimas) su sąlyga, kad jis bus sudarytas vėliau;

               (2)

               Šalys susitaria siekti darnios abipusės geografinių nuorodų, kaip apibrėžta Sutarties dėl intelektinės nuosavybės teisių aspektų, susijusių su prekyba (TRIPS) (2), 22 straipsnio 1 dalyje, plėtotės ir skatinti prekybą geografinėmis nuorodomis pažymėtais žemės ūkio ir maisto produktais, kurių kilmės vieta – Šalių teritorijos;

               (3)

               remiantis Susitarimu, nors Islandija dar nėra įregistravusi nė vienos saugomos geografinės nuorodos, Islandijoje bus saugomos Sąjungos žemės ūkio ir maisto produktų geografinės nuorodos. Susitarime numatytas vėlesnio geografinių nuorodų sąrašo atnaujinimo ir naujų geografinių nuorodų įtraukimo pasitelkiant Jungtinį komitetą mechanizmas;

               (4)

               tam tikros su Susitarimo įgyvendinimu susijusios užduotys, įskaitant įgaliojimus padaryti tam tikrų Susitarimo techninių aspektų ir tam tikrų jo priedų pakeitimų, pavestos pagal Susitarimo 10 straipsnį įsteigtam Jungtiniam komitetui. Turėtų būti apibrėžta tvarka, kurios laikantis nustatoma Sąjungos pozicija su Susitarimu susijusiais klausimais tame Jungtiniame komitete;

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Islandijos susitarimas dėl žemės ūkio ir maisto produktų geografinių nuorodų apsaugos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Susitarimo 11 straipsnyje numatytą pranešimą. (3)

   3 straipsnis
   Pagal Susitarimo 10 straipsnį įsteigtame Jungtiniame komitete (toliau – Jungtinis komitetas) Europos Sąjungai atstovauja Komisija.
   Jungtinio komiteto sprendimais padarytus Susitarimo pakeitimus Sąjungos vardu patvirtina Komisija. Jei, pareiškus prieštaravimų dėl geografinės nuorodos, suinteresuotosios šalys negali pasiekti susitarimo, Komisija priima poziciją, laikydamasi Europos Parlamento ir Tarybos reglamento (ES) Nr. 1151/2012 (4) 57 straipsnio 2 dalyje nustatytos procedūros.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. spalio 9 d.

            Tarybos vardu

            Pirmininkas

         S. KIISLER

      (1)  2016 m. lapkričio 21 d. Tarybos sprendimas (ES) 2016/2136 dėl Europos Sąjungos ir Islandijos susitarimo dėl žemės ūkio ir maisto produktų geografinių nuorodų apsaugos pasirašymo Europos Sąjungos vardu (OL L 332, 2016 12 7, p. 1).

      (2)  1994 m. balandžio 15 d. Marakeše (Marokas) pasirašytos Pasaulio prekybos organizacijos steigimo sutarties 1C priedas.

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      (4)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 1999 m. gruodžio 21 d. Tarybos Sprendimas dėl Europos bendrijos ir buvusios Jugoslavijos Respublikos Makedonijos susitarimo dėl prekybos tekstilės produktais laikino taikymo

text:
Svarbus teisinis pranešimas

|

31999D0875

Oficialusis leidinys L 344 , 31/12/1999 p. 0001 - 0001

		Tarybos Sprendimas1999 m. gruodžio 21 d.dėl Europos bendrijos ir buvusios Jugoslavijos Respublikos Makedonijos susitarimo dėl prekybos tekstilės produktais laikino taikymo(1999/875/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnio 2 dalį kartu su 300 straipsnio 2 dalies pirmu sakiniu,atsižvelgdama į Komisijos pasiūlymą,kadangi:(1) Komisija Europos bendrijos vardu vedė derybas su buvusia Jugoslavijos Respublika Makedonija dėl Susitarimo dėl prekybos tekstilės produktais;(2) Šis Susitarimas turėtų būti laikinai taikomas, jei tik jį savo ruožtu taikys buvusi Jugoslavijos Respublika Makedonija, nuo 2000 m. sausio 1 d. tol, kol bus užbaigtos jo patvirtinimo procedūros,NUSPRENDĖ:Vienintelis straipsnisEuropos bendrijos ir buvusios Jugoslavijos Respublikos Makedonijos susitarimas dėl prekybos tekstilės produktais yra laikinai taikomas, jei tik jį savo ruožtu taikys buvusi Jugoslavijos Respublika Makedonija, nuo 2000 m. sausio 1 d. tol, kol bus užbaigtos jo patvirtinimo procedūros [1].Susitarimo tekstas pridedamas prie šio sprendimo.Priimta Briuselyje, 1999 m. gruodžio 21 d.Tarybos varduPirmininkasT. Halonen[1] Data, nuo kurios bus laikinai taikomas susitarimas, bus paskelbta Europos Bendrijų oficialiajame leidinyje, C serijoje.--------------------------------------------------


title: 2017 m. balandžio 6 d. Tarybos sprendimas (BUSP) 2017/667, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
7.4.2017

               LT

               Europos Sąjungos oficialusis leidinys

               L 94/45

         TARYBOS SPRENDIMAS (BUSP) 2017/667
   2017 m. balandžio 6 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1), ypač į jo 33 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849;

               (2)

               atsižvelgiant į Korėjos Liaudies Demokratinės Respublikos (toliau – KLDR) toliau vykdomą ginklų platinimo veiklą, į Sprendimo (BUSP) 2016/849 II priede pateiktą asmenų ir subjektų, atsakingų už KLDR vykdomas branduolinių, balistinių raketų ar kitų masinio naikinimo ginklų programas, arba jų vardu ar nurodymu veikiančių asmenų ar subjektų sąrašą turėtų būti įtraukti keturi asmenys;

               (3)

               todėl Sprendimas (BUSP) 2016/849 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/849 II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2017 m. balandžio 6 d.

            Tarybos vardu

            Pirmininkas

         L. GRECH

      (1)  OL L 141, 2016 5 28, p. 79.

      PRIEDAS
      Į Sprendimo (BUSP) 2016/849 II priedo I.A skirsnyje pateiktą asmenų sąrašą įtraukiami toliau nurodyti asmenys.
      I.   Asmenys ir subjektai, atsakingi už KLDR vykdomas branduolinių, balistinių raketų ar kitų masinio naikinimo ginklų programas, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai.
      A.   Asmenys

                  Vardas, pavardė

                  Alias

                  Gimimo data

                  Įtraukimo į sąrašą data

                  Motyvų pareiškimas

                  31

                  RI Myong Su

                  Gim. data: 1937 m.
                  Gim. vieta: Myongchon, North Hamgyong

                  2017 4 7

                  Korėjos darbininkų partijos Vyriausiosios karo komisijos pirmininko pavaduotojas ir Liaudies ginkluotųjų pajėgų štabo viršininkas. Eidamas šias pareigas Ri Myong Su atlieka vieną iš svarbiausių vaidmenų nacionalinės gynybos srityje ir yra atsakingas už KLDR vykdomų branduolinių, balistinių raketų ar kitų masinio naikinimo ginklų programų rėmimą ir propagavimą.

                  32

                  SO Hong Chan

                  Gim. data: 1957 12 30
                  Gim. vieta: Kangwon
                  Paso Nr.: PD836410105
                  Paso galiojimo terminas: 2021 11 27

                  2017 4 7

                  Liaudies ginkluotųjų pajėgų ministro pirmasis pavaduotojas, Korėjos darbininkų partijos Vyriausiosios karo komisijos narys ir Liaudies ginkluotųjų pajėgų generolas pulkininkas. Eidamas šias pareigas So Hong Chan yra atsakingas už KLDR vykdomų branduolinių, balistinių raketų ar kitų masinio naikinimo ginklų programų rėmimą ir propagavimą.

                  33

                  WANG Chang Uk

                  Gim. data: 1960 5 29

                  2017 4 7

                  Atominės energijos pramonės ministras. Eidamas šias pareigas Wang Chang Uk yra atsakingas už KLDR vykdomų branduolinių, balistinių raketų ar kitų masinio naikinimo ginklų programų rėmimą ir propagavimą.

                  34

                  JANG Chol

                  Gim. data: 1961 3 31
                  Gim. vieta: Pyongyang (Pchenjanas)
                  Paso Nr.: 563310042

                  2017 4 7

                  Valstybinės mokslų akademijos, organizacijos, skirtos KLDR technologinių ir mokslinių pajėgumų plėtrai, pirmininkas. Eidamas šias pareigas Jang Chol atlieka strateginį vaidmenį plėtojant KLDR branduolinę veiklą ir yra atsakingas už KLDR vykdomų branduolinių, balistinių raketų ar kitų masinio naikinimo ginklų programų rėmimą ir propagavimą.


title: 2005/509/EB: 2005 m. liepos 12 d. Tarybos sprendimas, dėl Regionų komiteto pakaitinio nario iš Vokietijos skyrimo

text:
16.7.2005

               LT

               Europos Sąjungos oficialusis leidinys

               L 185/32

      TARYBOS SPRENDIMAS

   2005 m. liepos 12 d.
   dėl Regionų komiteto pakaitinio nario iš Vokietijos skyrimo
   (2005/509/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d. (1).

               (2)

               Regionų komiteto pakaitinio nario vieta tapo laisva pasibaigus Barbara BRÜNING mandatui, apie mandato pasibaigimą pranešus Tarybai 2005 m. balandžio 19 d.,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. Regionų komiteto pakaitiniu nariu skiriamas:

               Stefan KRAXNER

                  Mitglied der Hamburgischen Bürgerschaft

               (Hamburgo parlamento narys).

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. liepos 12 d.

            Tarybos vardu

            Pirmininkas

         G. BROWN

      (1)  OL L 24, 2002 1 26, p. 38.


title: 2008/311/EB,Euratomas: 2008 m. balandžio 14 d. Tarybos sprendimas dėl Europos ekonomikos ir socialinių reikalų komiteto Airijai atstovaujančio nario skyrimo

text:
17.4.2008

               LT

               Europos Sąjungos oficialusis leidinys

               L 107/31

      TARYBOS SPRENDIMAS

   2008 m. balandžio 14 d.
   dėl Europos ekonomikos ir socialinių reikalų komiteto Airijai atstovaujančio nario skyrimo
   (2008/311/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač jos 167 straipsnį,
   atsižvelgdama į Tarybos sprendimą 2006/651/EB, Euratomas (1),
   atsižvelgdama į Airijos Vyriausybės pasiūlymą,
   atsižvelgdama į Komisijos nuomonę,
   kadangi atsistatydinus Arthur FORBES tapo laisva viena Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Heidi LOUGHEED, Head of IBEC Europe, skiriama Europos ekonomikos ir socialinių reikalų komiteto nare likusiam kadencijos laikui iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. balandžio 14 d.

            Tarybos vardu

            Pirmininkas

         I. JARC

      (1)  OL L 269, 2006 9 28, p. 13. Sprendimas su pakeitimais, padarytais Sprendimu 2007/622/EB, Euratomas (OL L 253, 2007 9 28, p. 39).


title: 2011/756/ES: 2011 m. spalio 25 d. Europos Parlamento sprendimas dėl Europos policijos koledžo 2009 finansinių metų biudžeto įvykdymo patvirtinimo

text:
26.11.2011

               LT

               Europos Sąjungos oficialusis leidinys

               L 313/17

         EUROPOS PARLAMENTO SPRENDIMAS
   2011 m. spalio 25 d.
   dėl Europos policijos koledžo 2009 finansinių metų biudžeto įvykdymo patvirtinimo
   (2011/756/ES)
   EUROPOS PARLAMENTAS,
   atsižvelgdamas į Europos policijos koledžo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos policijos koledžo 2009 finansinių metų metinių finansinių ataskaitų su Koledžo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į 2011 m. birželio 30 d. Komisijos sprendimą C(2011) 4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,
   atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),
   atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,
   atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),
   atsižvelgdamas į Laisvės, saugumo ir teisingumo generalinio direktorato 2009 m. metinę veiklos ataskaitą,
   atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,
   atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,
   atsižvelgdamas į Vidaus audito tarnybos 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,
   atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;
   atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0330/2011),

               1)

               patvirtina Europos policijos koledžo direktoriui, kad Koledžo 2009 finansinių metų biudžetas įvykdytas;

               2)

               išdėsto savo pastabas toliau pateikiamoje rezoliucijoje;

               3)

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 137.

      (2)  OL L 250, 2011 9 27, p. 260.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.
    ---documentbreak---

               26.11.2011

               LT

               Europos Sąjungos oficialusis leidinys

               L 313/19

         EUROPOS PARLAMENTO REZOLIUCIJA
   2011 m. spalio 25 d.
   su pastabomis, sudarančiomis neatskiriamą sprendimo dėl Europos policijos koledžo 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos policijos koledžo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos policijos koledžo 2009 finansinių metų metinių finansinių ataskaitų su Koledžo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į 2011 m. birželio 30 d. Komisijos sprendimą C(2011) 4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,
   atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),
   atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,
   atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),
   atsižvelgdamas į Laisvės, saugumo ir teisingumo generalinio direktorato 2009 m. metinę veiklos ataskaitą,
   atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,
   atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,
   atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,
   atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;
   atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0330/2011),

               A.

               kadangi Koledžas įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas,

               B.

               kadangi Audito Rūmai ataskaitose apie Koledžo 2006 ir 2007 finansinių metų metines finansines ataskaitas pateikė nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo, kadangi viešųjų pirkimų procedūros neatitiko Finansinio reglamento nuostatų,

               C.

               kadangi Audito Rūmai ataskaitoje apie Koledžo 2008 finansinių metų metines finansines ataskaitas papildomai akcentavo savo nuomonę dėl jų patikimumo, nors aiškiai juo nesuabejojo, ir pateikė savo nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo,

               D.

               kadangi Parlamentas 2010 m. spalio 7 d. sprendimu (6) atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas,

               E.

               kadangi Audito Rūmai savo ataskaitoje apie Koledžo 2009 finansinių metų metines finansines ataskaitas vėl pateikė nuomonę su išlyga dėl pagal finansines ataskaitas vykdytų operacijų teisėtumo ir tvarkingumo,

               F.

               kadangi minėtu 2011 m. gegužės 10 d. sprendimu Parlamentas nusprendė atidėti savo sprendimą patvirtinti Europos policijos koledžo direktoriui, kad Koledžo 2009 finansinių metų biudžetas įvykdytas,

               G.

               kadangi Audito Rūmai savo ataskaitoje apie Koledžo 2010–2014 m. daugiametį veiksmų planą patvirtino, kad Koledžas daro pažangą, atsižvelgdamas į šiame plane nustatytus tikslus,

               H.

               kadangi VAT 2011 m. liepos 4 d. Koledžo direktoriui pranešė, kad nors 2010–2014 m. daugiamečio veiksmų plano įgyvendinimo pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams informuoti,

               I.

               kadangi pagal 2011 m. birželio 30 d. Komisijos sprendimą C(2011) 4680 duodamas sutikimas Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą,

      Bendras įvertinimas

               1.

               pripažįsta, kad nauja koledžo administracija ir vadovybė, reaguodama į Parlamento raginimą imtis veiksmų po to, kai pasitaikė rimtų pažeidimų vykdant 2009 m. biudžetą, ėmėsi priemonių šiems trūkumams ištaisyti; ypač džiaugiasi šiais veiksmais, kurių buvo imtasi laiku siekiant reaguoti į Parlamento raginimus:

                           a)

                           Koledžo finansinio reglamento persvarstymu, numatant taikyti nukrypti leidžiančią nuostatą, susijusią su išimčių taikymu teikiant pasiūlymus, kai vykdoma švietimo specialistų atranka siekiant pasinaudoti nacionalinių policijos mokymo įstaigų specialistais ir taip užtikrinti išlaidų veiksmingumą bei atstovavimą šioms įstaigoms Koledžo tinkle;

                           b)

                           Audito Rūmų ir VAT patikinimu, kad Koledžo 2010–2014 m. daugiamečiame veiksmų plane pateikiama įvairių jo tikslų būklės apžvalga ir kad Koledžas daro pažangą siekdamas savo tikslų;

                           c)

                           Koledžo ataskaita apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu;

                           d)

                           Koledžo valdybos sprendimas suteikti Komisijai balsavimo teises;

               2.

               laukia, kad Komisija 2012 m. pristatytų Koledžo naująjį teisinį pagrindą, kad valdybos darbe būtų integruotos minėtosios Komisijos balsavimo teisės;

               3.

               pabrėžia, kad biudžeto įvykdymą tvirtinanti institucija per būsimas biudžeto įvykdymo patvirtinimo procedūras ir toliau atidžiai stebės, kaip įgyvendinamos numatytos priemonės;

               4.

               pažymi, kad Koledžo penkerių metų išorės įvertinimo galutinėje ataskaitoje nustatyta, jog yra priežasčių Koledžą perkelti; todėl prašo Audito Rūmus per 2012 m. parengti specialią ataskaitą, kurioje finansiniu ir veiklos aspektais būtų išnagrinėtos Koledžo ir Europolo atsakomybės sujungimo išlaidos ir nauda;

      Konkretūs veiksmai, kurių ėmėsi Koledžas, siekdamas ištaisyti trūkumus

      Viešųjų pirkimų procedūros

               5.

               pripažįsta, kad Koledžas pagaliau parengė ir įgyvendino savo viešųjų pirkimų vadovą, skirtą vidaus reikmėms, kaip reikalavo Parlamentas, patvirtindamas 2008 ir 2009 m. Koledžo biudžeto įvykdymą; patvirtina, kad Koledžas priėmė šį vadovą 2010 m. birželio 8 d., jis įsigaliojo 2010 m. liepos 1 d., taip pat kad buvo paskirtas viešųjų pirkimų pareigūnas;

               6.

               džiaugiasi pirmąja Koledžo viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ataskaita; vis dėlto laukia, kad Audito Rūmai įvertintų, kaip Koledžas taikė viešųjų pirkimų vadovą;

               7.

               patikrino Koledžo 2010 m. liepos 1 d.–2011 m. liepos 1 d. statistinę ataskaitą; džiaugiasi, kad šiame dokumente Parlamentui pateikiama visa informacija apie viešųjų pirkimų procedūras; pripažįsta, kad pagal šią ataskaitą ir pagal viešųjų pirkimų vadovo taikymo ataskaitą galima spręsti, kad Koledžas nuolat stebėjo ir kontroliavo Koledže taikomas procedūras;

      Taisyklės, pagal kurias reglamentuojamos išlaidos kursams

               8.

               patvirtina, kad 2011 m. balandžio 28 d. Koledžas pristatė Komisijai prašymą leisti iš dalies pakeisti savo finansinį reglamentą, įrašant straipsnį (74c straipsnį), į kurį būtų įtraukta nukrypti nuo Reglamento (EB, Euratomas) Nr. 2343/2002 leidžianti nuostata, susijusi su išimčių taikymu teikiant pasiūlymus, kai vykdoma švietimo specialistų atranka siekiant panaudoti nacionalinių policijos mokymo įstaigų specialistus;

               9.

               džiaugiasi tolesniu Komisijos 2011 m. birželio 30 d. sprendimu C(2011) 4680, kuriuo duodamas sutikimas taikyti minėtą nukrypti leidžiančią nuostatą;

               10.

               mano, kad Koledžas turėtų suteikti tiesioginę prieigą prie savo detalaus biudžeto, į kurį turėtų būti įtrauktas jo sutarčių ir sprendimų dėl viešųjų pirkimų sąrašas; mano, kad jis turėtų būti viešai skelbiamas Koledžo svetainėje, atsižvelgiant į Finansinio reglamento nuostatas, išskyrus tas sutartis, dėl kurių skelbimo kiltų pavojus saugumui;

      Asignavimų perkėlimas į kitus metus

               11.

               pažymi, kad Koledžas nustatė organizacinės rizikos registrą, sudarantį einamojo biudžeto valdymo dalį, siekdamas sumažinti riziką, kad išlaidos bus mažesnės už numatytas; vis dėlto primena Koledžui, kad svarbu planuoti ir stebėti savo biudžeto vykdymą siekiant sumažinti asignavimų perkėlimus; taip pat ragina Audito Rūmus ir VAT patikinti Parlamentą, kad Koledžas daro veiksmingą pažangą šiuo klausimu, ir nurodyti, kad tinkamai nustatytos visos planavimo ir stebėsenos priemonės;

      Klaidos sąskaitose

               12.

               pažymi, kad nepaisant didelių vėlavimų ir klaidų preliminariose 2009 m. ataskaitose Koledžas patikino Parlamentą, kad nuo 2010 m. sugriežtino savo finansinę drausmę ir vidaus kontrolę; laukia, kada gaus Koledžo 2010 m. finansinių metų metinių ataskaitų pagrindu parengtą Audito Rūmų ataskaitą, kad galėtų nustatyti, ar Koledžo patikinimas tinkamai pagrįstas;

               13.

               pritaria Koledžo valdybos 2011 m. kovo mėn. sprendimui ankstesnius vidaus kontrolės standartus (ICS) pakeisti neseniai Komisijos nustatytais 16 ISC;

               14.

               mano, kad pagal naujuosius 16 ISC Koledžo direktoriui bus suteikiama daugiau pagalbos ne tik taikant kontrolę, bet taip pat stebint, kad ši kontrolė būtų atliekama taip, kaip planuota;

               15.

               ragina Koledžą nuolat pateikti Parlamentui naujausią informaciją apie šių 16 ISC įgyvendinimo lygmenį;

      Žmogiškųjų išteklių valdymas

               16.

               pabrėžia, kad Koledžas nutraukė sutartį, kurią Audito Rūmai laikė neteisėta; pažymi, kad ši sutartis nutraukiama nuo 2011 m. rugsėjo 15 d. ir kad pranešimas apie laisvą darbo vietą jau paskelbtas; ragina Koledžą biudžeto įvykdymą tvirtinančiai institucijai teikti naujausią informaciją apie tolesnę šio konkretaus atvejo raidą;

               17.

               pripažįsta, kad Koledžo įdarbinimo vadovo, pagal kurį procedūros suderinamos su Europos Sąjungos Pareigūnų tarnybos nuostatais (7), įgyvendinimo lygmenį Koledžas įvertino kaip pakankamą; ragina Audito Rūmus patikinti Parlamentą apie šio vadovo įgyvendinimo lygmenį;

      Asignavimai, naudoti asmeninėms išlaidoms padengti

               18.

               patvirtina, kad dabartinis direktorius, atsižvelgdamas į išorės audito ex-post patikrinimą, pradėjo išieškojimo procedūrą, pagal kurią reikalaujama, kad buvęs direktorius grąžintų 2 014,94 EUR sumą, iš kurios kol kas grąžinta tik 43,45 EUR; apgailestauja, kad susigrąžinta maža suma, palyginti su finansine žala, kurią vadovaujant buvusiam direktoriui patyrė Koledžas; pažymi, kad galutinis priminimas apie mokėjimą buvo pateiktas 2011 m. ir kad kitas etapas yra pradėti teisminį procesą Anglijos teisme siekiant nustatyti skolos, kuri nustatyta nuo 2007 m., teisėtumą ir kad, jei bus priimtas atitinkamas sprendimas, vykdomosios tarnybos sieks išieškoti likusią nesumokėtą skolą; ragina dabartinį direktorių biudžeto įvykdymą tvirtinančiai institucijai teikti naujausią informaciją šiuo klausimu;

      Koledžo daugiametis veiklos planas 2010–2014 m. laikotarpiu

               19.

               pažymi, kad dėl didesnio skaidrumo, kurį užtikrina dabartinis direktorius ir jo administracija, geriau suprantama, su kokiais sunkumais susiduria Koledžas, ir skatinami būtini pokyčiai; atsižvelgdamas į tai džiaugiasi, kad Koledžas:

                           —

                           kas mėnesį leidžia informacinį leidinį ir teikia reguliarias savo veiklos pažangos ataskaitas Koledžo valdybai tam, kad užtikrintų aiškesnę Koledžo veiklos būklės analizę,

                           —

                           reguliariai skelbia naujausią pažangos ataskaitą apie Daugiamečio veiksmų plano įgyvendinimo lygmenį,

                           —

                           teikia Parlamentui metines VAT ataskaitas, vadovaudamasis atitinkamomis Finansinio reglamento nuostatomis;

               20.

               džiaugiasi, kad Audito Rūmai, reaguodami į Parlamento prašymą, paskelbė Koledžo daugiamečio veiksmų plano įgyvendinimo 2010–2014 m. laikotarpiu ataskaitą, pažymi, kad šioje Audito Rūmų ataskaitoje teigiama, jog Koledžo daugiamečio veiklos plano įgyvendinimas vyksta pagal šio plano tikslus; atsižvelgdamas į tai džiaugiasi, jog Koledžas įrodė, kad visiškai įvykdė savo Daugiamečio veiklos plano 1 tikslą (valdymas), 4 tikslą (finansų sistemos patvirtinimas), 5 tikslą (finansinė aplinka), 6 tikslą (valdybos skaidrumas), 8 tikslą (strategijos planas) ir 9 tikslą (daugiametis įdarbinimo planas); daugiamečio veiklos plano 12 tikslas (viešųjų pirkimų kontrolės aplinka) ir likusieji šio plano tikslai toliau vykdomi arba numatyti vykdyti;

               21.

               ragina Koledžą reguliariai konsultuotis su Parlamentu ir toliau teikti jam naujausią informaciją kartu su Daugiamečio veiksmų plano įgyvendinimo pažangos ataskaitomis;

               22.

               džiaugiasi VAT raštu apie 3-ąją pažangos ataskaitą dėl Koledžo daugiamečio veiksmų plano įgyvendinimo; ypač atkreipia dėmesį į tai, jog VAT šiame rašte teigia, kad Koledžas tinkamai reaguoja į VAT pastabas ir rekomendacijas, ir nors pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams, įskaitant Parlamento Biudžeto kontrolės komitetą, informuoti;

      Struktūriniai trūkumai

               23.

               pabrėžia, kad Koledžo valdymo išlaidos, palyginti su jo veikla, yra gana didelės; taigi džiaugiasi Koledžo pastangomis mažinti savo valdymo išlaidas per Koledžo valdybos 2011 m. birželio mėn. 25-ąjį posėdį, kai buvo sutarta, kad iki 2012 m. reikėtų panaikinti visus valdybos komitetus ir kritiškai išanalizuoti visas valdybos darbo grupes;

               24.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (8) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 137.

      (2)  OL L 250, 2011 9 27, p. 260.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  OL L 320, 2010 12 7, p. 11.

      (7)  OL L 56, 1968 3 4, p. 1.

      (8)  OL L 250, 2011 9 27, p. 269.


title: 2017 m. sausio 27 d. Tarybos sprendimas (BUSP) 2017/154, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2016/1136

text:
28.1.2017

               LT

               Europos Sąjungos oficialusis leidinys

               L 23/21

         TARYBOS SPRENDIMAS (BUSP) 2017/154
   2017 m. sausio 27 d.
   kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2016/1136
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2016 m. liepos 12 d. Taryba priėmė Sprendimą (BUSP) 2016/1136 (2), kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

               (3)

               pagal Bendrosios pozicijos 2001/931/BUSP 1 straipsnio 6 dalį būtina reguliariai atlikti asmenų, grupių ir organizacijų sąrašo peržiūrą, siekiant užtikrinti, kad yra pagrindo juos toliau palikti tame sąraše;

               (4)

               šiame sprendime pateikiami Tarybos atliktos asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba patikrino, kad kompetentingos institucijos, kaip nurodyta Bendrosios pozicijos 2001/931/BUSP 1 straipsnio 4 dalyje, būtų priėmusios sprendimus dėl visų į sąrašą įtrauktų asmenų, grupių ir organizacijų, kad jie yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos joje numatytos konkrečios ribojamosios priemonės;

               (6)

               sąrašas turėtų būti atitinkamai atnaujintas, o Sprendimas (BUSP) 2016/1136 turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas (BUSP) 2016/1136 panaikinamas.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. sausio 27 d.

            Tarybos vardu

            Pirmininkas

         E. SCICLUNA

      (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

      (2)  2016 m. liepos 12 d. Tarybos sprendimas (BUSP) 2016/1136, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/2430 (OL L 188, 2016 7 13, p. 21).

      PRIEDAS

         1 STRAIPSNYJE NURODYTAS ASMENŲ, GRUPIŲ IR ORGANIZACIJŲ SĄRAŠAS

      I.   ASMENYS

                  1.

                  ABDOLLAHI, Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Paso Nr.: D9004878.

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                  3.

                  AL YACOUB, Ibrahim Salih Mohammed, gimęs 1966 m. spalio 16 d. Tarut (Saudo Arabija); Saudo Arabijos pilietis.

                  4.

                  ARBABSIAR, Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane, Irano ir JAV pilietis. Paso Nr.: C2002515 (Iranas). Paso Nr.: 477845448 (JAV). Nacionalinio tapatybės dokumento Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 m. kovo 8 d. Amsterdame (Nyderlandai) – grupuotės „Hofstadgroep“ narys.

                  6.

                  EL HAJJ, Hassan Hassan, gimęs 1988 m. kovo 22 d. Zaghdraiya, Sidone, Libane, Kanados pilietis. Paso Nr.: JX446643 (Kanada).

                  7.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                  8.

                  MELIAD, Farah, gimęs 1980 m. lapkričio 5 d. Sidnėjuje (Australija), Australijos pilietis. Paso Nr.: M2719127 (Australija);

                  9.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 m. balandžio 14 d. arba 1964 m. kovo 1 d. Pakistane, paso Nr.: 488555.

                  10.

                  ȘANLI, Dalokay (dar žinomas kaip Sinan), gimęs 1976 m. spalio 13 d. Pülümür (Turkija).

                  11.

                  SHAHLAI, Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas, 2) Mehrano karinė bazė, Ilamo provincija, Iranas.

                  12.

                  SHAKURI, Ali Gholam, gimęs apie 1965 m. Teherane (Iranas).

                  13.

                  SOLEIMANI, Qasem (dar žinomas kaip Ghasem Soleymani; dar žinomas kaip Qasmi Sulayman; dar žinomas kaip Qasem Soleymani; dar žinomas kaip Qasem Solaimani; dar žinomas kaip Qasem Salimani; dar žinomas kaip Qasem Solemani; dar žinomas kaip Qasem Sulaimani; dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generolas majoras.

            II.   GRUPĖS IR ORGANIZACIJOS

                  1.

                  Abu Nidal organizacija (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims).

                  2.

                  „Al-Aqsa“ kankinių brigada (Al-Aqsa Martyrs' Brigade).

                  3.

                  „Al-Aqsa e.V.“.

                  4.

                  „Babbar Khalsa“.

                  5.

                  Filipinų komunistų partija (Communist Party of the Philippines), įskaitant Naująją liaudies armiją (New People's Army, NPA), Filipinai.

                  6.

                  „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG).

                  7.

                  „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front).

                  8.

                  „Hamas“, įskaitant „Hamas-Izz al-Din al-Qassem“.

                  9.

                  „Hizballah“ karinis sparnas (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas, dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                  10.

                  „Hizbul Mujahideen“, HM.

                  11.

                  Grupuotė „Hofstadgroep“.

                  12.

                  Khalistano Zindabad pajėgos (Khalistan Zindabad Force, KZF).

                  13.

                  Kurdistano darbininkų partija (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                  14.

                  Tamilų Elamo išlaisvinimo tigrai (Liberation Tigers of Tamil Eelam, LTTE).

                  15.

                  „Ejército de Liberación Nacional“ (Nacionalinė išlaisvinimo armija).

                  16.

                  Palestinos islamo džihadas (Palestinian Islamic Jihad, PIJ).

                  17.

                  Palestinos išlaisvinimo liaudies frontas (Popular Front for the Liberation of Palestine, PFLP).

                  18.

                  Palestinos išlaisvinimo liaudies fronto Aukščiausioji vadovybė (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                  19.

                  „Fuerzas armadas revolucionarias de Colombia“ – FARC (Kolumbijos revoliucinės ginkluotosios pajėgos).

                  20.

                  „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija / frontas / partija“).

                  21.

                  Grupuotė „Šviečiantis kelias“ („Sendero Luminoso“ (Shining Path)).

                  22.

                  „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 2015 m. balandžio 29 d. Europos Parlamento sprendimas (ES) 2015/1706 dėl Europos inovacijos ir technologijos instituto 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/414

      EUROPOS PARLAMENTO SPRENDIMAS (ES) 2015/1706
      2015 m. balandžio 29 d.
      dėl Europos inovacijos ir technologijos instituto 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos inovacijos ir technologijos instituto 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos inovacijos ir technologijos instituto 2013 finansinių metų metinių finansinių ataskaitų su Instituto atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institutas įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2008 m. kovo 11 d. Europos Parlamento ir Tarybos reglamentą (EB) Nr. 294/2008, įsteigiantį Europos inovacijos ir technologijos institutą (5), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0077/2015),

         1.

            pažymi, kad Europos inovacijos ir technologijos instituto galutinėse metinėse ataskaitose buvo pateikti Audito Rūmų ataskaitos priede nurodyti duomenys;

         2.

            atideda Europos inovacijos ir technologijos instituto 2013 finansinių metų sąskaitų uždarymą;

         3.

            paveda Pirmininkui perduoti šį sprendimą Europos inovacijos ir technologijos instituto direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 184.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 97, 2008 4 9, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2004 m. birželio 28 d. Tarybos sprendimas dėl Europos gyvenimo ir darbo sąlygų gerinimo fondo administracinės valdybos tikrųjų ir pakaitinių narių iš Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos skyrimo

text:
18.1.2005

               LT

               Europos Sąjungos oficialusis leidinys

               C 12/1

      TARYBOS SPRENDIMAS

    2004 m. birželio 28 d.
   dėl Europos gyvenimo ir darbo sąlygų gerinimo fondo administracinės valdybos tikrųjų ir pakaitinių narių iš Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos skyrimo
   (2005/C 12/01)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą aktą (1), ypač į jo 20 straipsnį,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (2), su paskutiniais pakeitimais, padarytais Reglamentu (EEB) Nr. 1947/93 (3), ypač į jo 6 straipsnį,
   atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos vyriausybių Tarybai pateiktus joms atstovaujančių kandidatų sąrašus ir Komisijos persiųstus darbuotojų bei darbdavių organizacijas atstovaujančių kandidatų sąrašus,
   kadangi:

               (1)

               2001 m. lapkričio 8 d. sprendimu (4) Taryba paskyrė Europos gyvenimo ir darbo sąlygų gerinimo fondo administracinės valdybos tikruosius ir pakaitinius narius laikotarpiui nuo 2001 m. spalio 19 d. iki 2004 m. spalio 18 d.

               (2)

               Naujų valstybių narių vyriausybėms ir darbuotojų bei darbdavių organizacijoms atstovaujantys tikrieji ir pakaitiniai nariai turi būti paskirti laikotarpiui, kuris baigiasi 2004 m. spalio 18 d.,

         NUSPRENDĖ:
   Vienintelis straipsnis
   Europos gyvenimo ir darbo sąlygų gerinimo fondo administracinės valdybos tikraisiais ir pakaitiniais nariais laikotarpiui iki 2004 m. spalio 18 d. skiriami:
   I.   VYRIAUSYBIŲ ATSTOVAI

               Šalis

               Tikrasis narys

               Pakaitinis narys

               Čekija

               Vlastimil VÁŇA

               Josef JIRKAL

               Estija

               Tiit KAADU

               Ivar RAIK

               Kipras

               Lenia SAMUEL

               Charalambos KOLOKOTRONIS

               Latvija

               Ineta TĀRE

               Ineta VJAKSE

               Lietuva

               Rita KAZLAUSKIENE

               Milda PETROKAITE

               Vengrija

               Mária LADÓ

               Edit VIRÁG

               Malta

               John CAMILLERI

               Anna BORG

               Lenkija

               Agnieszka CHLON-DOMIŃCZAK

               Jerzy CIECHAŃSKI

               Slovėnija

               Vladka KOMEL

               Metka Štoka DEBEVEC

               Slovakija

               Elena MICHALDOVÁ

               Elena BARTUNKOVÁ

         II.   DARBUOTOJŲ ORGANIZACIJŲ ATSTOVAI

               Šalis

               Tikrasis narys

               Pakaitinis narys

               Čekija

               Hana MÁLKOVÁ

               Luděk TOMAN

               Estija

               Vaike PARKEL

               Kalle KALDA

               Kipras

               Demetris KITTENIS

               Petros THEOPHANOUS

               Latvija

               Iveta OZOLA

               Lolita BURBO

               Lietuva

               Janina MATUIZIENE

               Vaidotas PETRONIS

               Vengrija

               Erzsébet HANTI

               László GYIMESI

               Malta

               Michael PARNIS

               Charles MAGRO

               Lenkija

               Bogdan OLSZEWSKI

               Agata BARANOWSKA-GRYCUK

               Slovėnija

               Pavle VRHOVEC

               Jure SNOJ

               Slovakija

               Eva MEŠŤANOVÁ

               Margita ANČICOVÁ

         III.   DARBDAVIŲ ORGANIZACIJŲ ATSTOVAI

               Šalis

               Tikrasis narys

               Pakaitinis narys

               Čekija

               Vladimira DRBALOVÁ

               Josef FORNŮSEK

               Estija

               Eve PÄÄRENDSON

               Tarmo KRIIS

               Kipras

               Michael ANTONIOU

               Lena PANAYIOTOU

               Latvija

               Elīna EGLE

               Edgars KORČAGINS

               Lietuva

               Laura SIRVYDIENE

               Dmitrj SLEPNIOV

               Vengrija

               Antal CSUPORT

               Attila SZABADKAI

               Malta

               John SCICLUNA

               Roselyn BORG

               Lenkija

               Michał BONI

               Andrzej JANKOWSKI

               Slovėnija

               Marjan RAVNIK

               Nina GLOBOČNIK

               Slovakija

      Priimta Liuksemburge, 2004 m. birželio 28 d.

            Tarybos vardu

            Pirmininkas

         M. CULLEN

      (1)  OL L 236, 2003 9 23.

      (2)  OL L 139, 1975 5 30, p. 1

      (3)  OL L 181, 1993 7 23, p. 13.

      (4)  OL L 327, 2001 11 22, p. 1.


title: 1986 m. gegužės 6 d. Tarybos sprendimas dėl Europos ekonominės bendrijos prisijungimo prie Susitarimo dėl laikinojo, importo muitais neapmokestinamo, medicinos, chirurgijos ir laboratorinės įrangos, skirtos be atlygio skolintinai naudoti ligoninėse ir kitose medicinos įstaigose diagnostikai ar gydymui, įvežimo

text:
Svarbus teisinis pranešimas

|

31986D0181

Oficialusis leidinys L 131 , 17/05/1986 p. 0047 - 0047 specialusis leidimas suomių kalba: skyrius 2 tomas 4 p. 0116  specialusis leidimas švedų kalba: skyrius 2 tomas 4 p. 0116

		Tarybos sprendimas1986 m. gegužės 6 d.dėl Europos ekonominės bendrijos prisijungimo prie Susitarimo dėl laikinojo, importo muitais neapmokestinamo, medicinos, chirurgijos ir laboratorinės įrangos, skirtos be atlygio skolintinai naudoti ligoninėse ir kitose medicinos įstaigose diagnostikai ar gydymui, įvežimo(86/181/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pasiūlymą,kadangi Susitarimo dėl laikinojo, importo muitais neapmokestinamo, medicinos, chirurgijos ir laboratorinės įrangos, skirtos be atlygio skolintinai naudoti ligoninėse ir kitose medicinos įstaigose diagnostikai ar gydymui, įvežimo, parengto Europos Sąjungos Tarybos iniciatyva, 1 ir 2 straipsniai numato, jog Susitariančioji Šalis suteikia visas įmanomas lengvatas įrangos, kurią ji gauna iš kitos Susitariančiosios Šalies, laikinam įvežimui neapmokestinant importo muitais;kadangi bet koks nukrypimas nuo Bendrojo muitų tarifo, nesvarbu, savarankiškas ar sutartinis, priklauso Bendrijos kompetencijai;kadangi Papildomo protokolo įsigaliojimas, suteikiantis Bendrijai teisę tapti pirmiau minėto Susitarimo Susitariančiąja Šalimi, leidžia Bendrijai pasinaudoti jai šiuo klausimu suteiktais įgaliojimais; kadangi to Susitarimo leidžiančios nukrypti nuostatos jau yra numatytos Bendrijos laikinojo įvežimo taisyklėse;kadangi dėl to Bendrija turėtų tapti šio Susitarimo Susitariančiąja Šalimi,NUSPRENDĖ:1 straipsnisBendrijos vardu patvirtinamas prisijungimas prie Susitarimo dėl laikinojo, importo muitais neapmokestinamo, medicinos, chirurgijos ir laboratorinės įrangos, skirtos be atlygio skolintinai naudoti ligoninėse ir kitose medicinos įstaigose diagnostikai ar gydymui, įvežimo.Susitarimo tekstas pridedamas prie šio Sprendimo.2 straipsnisTarybos pirmininkas įgaliojamas paskirti asmenis, kuriems suteikiama teisė pasirašyti Bendriją įpareigojantį susitarimą.Priimta Briuselyje, 1986 m. gegužės 6 d.Tarybos varduPirmininkasP. H. van Zeil--------------------------------------------------


title: 2009 m. birželio 4 d. Tarybos sprendimas dėl Regionų komiteto Nyderlandams atstovaujančio nario skyrimo

text:
11.6.2009

               LT

               Europos Sąjungos oficialusis leidinys

               C 132/2

      TARYBOS SPRENDIMAS

   2009 m. birželio 4 d.
   dėl Regionų komiteto Nyderlandams atstovaujančio nario skyrimo
   2009/C 132/02
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Ivo OPSTELTEN tapo laisva Regionų komiteto nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., Regionų komiteto nariu skiriamas:
   Ahmed ABOUTALEB, Burgemeester van Rotterdam (Roterdamo meras).
   2 straipsnis
   Šis sprendimas įsigalioja jo priėmimo dieną.

      Priimta Liuksemburgo, 2009 m. birželio 4 d.

            Tarybos vardu

            Pirmininkas

         Martin PECINA

      (1)  OL L 56, 2006 2 25, p. 75.


title: 2007/279/EB: 2007 m. balandžio 17 d. Europos centrinio banko sprendimas, patvirtinantis duomenų apsaugos Europos centriniame banke įgyvendinimo taisykles (ECB/2007/1)

text:
4.5.2007

               LT

               Europos Sąjungos oficialusis leidinys

               L 116/64

      EUROPOS CENTRINIO BANKO SPRENDIMAS

   2007 m. balandžio 17 d.
   patvirtinantis duomenų apsaugos Europos centriniame banke įgyvendinimo taisykles
   (ECB/2007/1)
   (2007/279/EB)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos bendrijos steigimo sutartį, ypač į jos 286 straipsnį,
   atsižvelgdama į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (1), ypač į jo 24 straipsnio 8 dalį,
   kadangi:

               (1)

               Reglamentas (EB) Nr. 45/2001 nustato duomenų apsaugos principus ir taisykles, taikomus visoms Bendrijos institucijoms bei įstaigoms ir numato, kad kiekviena Bendrijos institucija ir įstaiga paskiria duomenų apsaugos pareigūną (DAP).

               (2)

               Pagal Reglamento (EB) Nr. 45/2001 24 straipsnio 8 dalį kiekviena Bendrijos institucija ir įstaiga privalo priimti papildomas įgyvendinimo taisykles, susijusias su DAP, kaip numato to reglamento priedo nuostatos,

         NUSPRENDĖ:
   1   SKYRIUS
   BENDROSIOS NUOSTATOS
   1 straipsnis
   Dalykas ir taikymo sritis
   1.   Šis sprendimas nustato bendrąsias Reglamentą (EB) Nr. 45/2001 Europos centrinio banko (ECB) atžvilgiu įgyvendinančias taisykles. Konkrečiai, jis papildo Reglamento (EB) Nr. 45/2001 nuostatas dėl DAP paskyrimo ir statuso, taip pat jo uždavinių, pareigų ir įgaliojimų.
   2.   Šis sprendimas taip pat paaiškina duomenų valdytojų ir duomenų apsaugos koordinatorių vaidmenis, uždavinius bei pareigas ir įgyvendina taisykles, pagal kurias duomenų subjektai gali naudotis savo teisėmis.
   2 straipsnis
   Sąvokų apibrėžimai
   Šiame sprendime, nepažeidžiant Reglamente (EB) Nr. 45/2001 pateiktų sąvokų apibrėžimų, taikomi šie sąvokų apibrėžimai:

               a)

               duomenų valdytojas – tai vadovas, atsakingas už organizacinį vienetą, kuris nustato asmens duomenų tvarkymo tikslus ir priemones;

               b)

               duomenų apsaugos koordinatorius – tai personalo narys, kuris padeda duomenų valdytojui atlikti jo pareigas duomenų apsaugos srityje. Šis asmuo yra įrašų tvarkymo specialistas.

         2   SKYRIUS
   DUOMENŲ APSAUGOS PAREIGŪNAS
   3 straipsnis
   Paskyrimas, statusas ir organizaciniai klausimai
   1.   Vykdomoji valdyba:

               a)

               paskiria DAP iš personalo narių, kurie turi pakankamą darbo stažą, kad atitiktų Reglamento (EB) Nr. 45/2001 24 straipsnio reikalavimus;

               b)

               nustato DAP kadenciją nuo dvejų iki penkerių metų; ir

               c)

               užregistruoja DAP Europos duomenų apsaugos priežiūros pareigūno (EDAPP) institucijoje.

         2.   Vykdomoji valdyba užtikrina, kad DAP nepriklausomai galėtų vykdyti DAP uždavinius ir pareigas. Nepažeidžiant tokio nepriklausomumo:

               a)

               DAP turėtų būti taikomos ECB įdarbinimo sąlygos;

               b)

               administraciniais tikslais DAP priskiriamas vienai iš ECB veiklos sričių; ir

               c)

               DAP vertintojai konsultuojasi su EDAPP prieš vertindami, kaip DAP vykdo DAP uždavinius ir pareigas.

         3.   Atitinkamas duomenų valdytojas užtikrina, kad DAP nedelsiant būtų informuojamas:

               a)

               kai atsiranda aplinkybių, kurios turi ar gali turėti įtakos duomenų apsaugai; ir

               b)

               apie visus kontaktus su išorės subjektais, susijusius su Reglamento (EB) Nr. 45/2001 taikymu, ypač apie bet kokį bendravimą su EDAPP.

         4.   Vykdomoji valdyba gali paskirti DAP pavaduotoją, kuriam taikomos šio straipsnio 1 ir 2 dalys. DAP pavaduotojas padeda DAP vykdyti DAP uždavinius ir pareigas ir pavaduoja DAP jam nesant.
   5.   Visas DAP pagalbą duomenų apsaugos klausimais teikiantis personalas veikia tik pagal DAP nurodymus.
   4 straipsnis
   Duomenų apsaugos pareigūno uždaviniai ir pareigos
   Spręsdamas uždavinius, nurodytus Reglamento (EB) Nr. 45/2001 24 straipsnyje ir to reglamento priede, DAP vykdo šias pareigas, esant reikalui atsižvelgdamas į atitinkamų veiklos sričių ECB padalinių pateiktą medžiagą:

               a)

               pataria Vykdomajai valdybai, duomenų valdytojams ir duomenų apsaugos koordinatoriams klausimais, susijusiais su duomenų apsaugos nuostatų taikymu ECB. Bet kuriuo klausimu, susijusiu su Reglamento (EB) Nr. 45/2001 aiškinimu ar taikymu, su DAP gali konsultuotis Vykdomoji valdyba, kiekvienas suinteresuotas duomenų valdytojas, Personalo komitetas ir kiekvienas fizinis asmuo;

               b)

               paties DAP iniciatyva arba Vykdomosios valdybos, duomenų valdytojo, Personalo komiteto ar bet kurio fizinio asmens prašymu tiria klausimus ir įvykius, tiesiogiai susijusius su DAP uždaviniais ir pareigomis, apie kuriuos DAP sužino, ir atsako asmeniui, kuris inicijavo tyrimą. Klausimus ir faktus DAP nagrinėja nešališkai, tinkamai atsižvelgdamas į duomenų subjektų teises. Jei DAP tai laiko tinkama, jis atitinkamai informuoja visas kitas suinteresuotas šalis. Jei prašymą teikia fizinis asmuo arba jei prašymas teikiamas fizinio asmens vardu, DAP, kiek tai įmanoma, užtikrina, kad prašymas liktų konfidencialus, išskyrus tą atvejį, kai suinteresuotas duomenų subjektas duoda nedviprasmišką sutikimą, kad prašymas būtų traktuojamas kitaip;

               c)

               bendradarbiauja su kitų Bendrijos institucijų ir įstaigų DAP, ypač keičiantis patirtimi bei dalijantis žiniomis ir atstovaujant ECB visose diskusijose – išskyrus bylas teismuose – duomenų apsaugos klausimais, ir

               d)

               teikia metinę darbų programą ir metinę ataskaitą apie DAP veiklą Vykdomajai valdybai ir EDAPP.

         5 straipsnis
   Duomenų apsaugos pareigūno įgaliojimai
   DAP gali:

               a)

               prašyti bet kurios veiklos srities ECB padalinio nuomonės bet kuriuo su DAP uždaviniais ir pareigomis susijusiu klausimu;

               b)

               pareikšti nuomonę dėl vykdomų ar siūlomų tvarkymo veiksmų teisėtumo ar dėl bet kokio klausimo, susijusio su pranešimu apie tvarkymo veiksmus;

               c)

               atkreipti Vykdomosios valdybos dėmesį į tuos atvejus, kai personalo nariai pažeidžia Reglamentą (EB) Nr. 45/2001;

               d)

               spręsti kitus Reglamento (EB) Nr. 45/2001 priede nurodytus uždavinius.

         3   SKYRIUS
   DUOMENŲ VALDYTOJAI IR DUOMENŲ APSAUGOS KORDINATORIAI
   6 straipsnis
   Duomenų valdytojų ir duomenų apsaugos koordinatorių uždaviniai ir pareigos
   1.   Duomenų valdytojai užtikrina, kad visi asmens duomenų tvarkymo veiksmai, atliekami srityje, už kurią jie atsako, atitiktų Reglamentą (EB) Nr. 45/2001.
   2.   Vykdydami savo pareigą padėti DAP ir EDAPP atlikti jų pareigas, duomenų valdytojai teikia jiems visą informaciją, suteikia prieigą prie asmens duomenų ir atsako į paklausimus per 20 darbo dienų nuo prašymo gavimo.
   3.   Nepažeidžiant duomenų valdytojų atsakomybės:

               a)

               Duomenų apsaugos koordinatoriai padeda duomenų valdytojams vykdyti jų pareigas arba valdytojų prašymu, arba savo pačių iniciatyva. Tai darydami, duomenų apsaugos koordinatoriai bendrauja su duomenų valdytojų personalu, kuris teikia jiems visą reikalingą informaciją. Konkretaus duomenų valdytojo sprendimu tai gali apimti leidimą prieiti prie asmens duomenų, už kurių tvarkymą atsako tas duomenų valdytojas.

               b)

               Duomenų apsaugos koordinatoriai padeda DAP:

                           i)

                           nustatyti konkrečius asmens duomenų tvarkymo veiksmų valdytojus;

                           ii)

                           skleisti DAP patarimus ir, DAP vadovaujant, remti valdytojus;

                           iii)

                           dėl kitų DAP darbų programos dalykų, dėl kurių susitaria DAP ir koordinatorių vadovybė.

         7 straipsnis
   Pranešimo procedūra
   1.   Prieš įvedant naują asmens duomenų tvarkymo veiksmą, atitinkamas duomenų valdytojas praneša apie tai DAP pasinaudodamas per DAP tinklalapį ECB intranete prieinama tinklo sąsaja. Apie kiekvieną tvarkymo veiksmą, kuriam pagal Reglamento (EB) Nr. 45/2001 27 straipsnio 3 dalį turi būti taikoma išankstinė patikra, turi būti pranešta prieš pakankamą laiką iki jo įvedimo, kad EDAPP galėtų atlikti išankstinę patikrą.
   2.   Duomenų valdytojai tuoj pat praneša DAP apie bet kokius pasikeitimus, darančius poveikį DAP jau pateiktame pranešime esančiai informacijai.
   4   SKYRIUS
   DUOMENŲ SUBJEKTŲ TEISĖS
   8 straipsnis
   Registras
   Pagal Reglamento (EB) Nr. 45/2001 26 straipsnį DAP tvarkomas registras naudojamas kaip visų ECB atliekamų su asmens duomenimis susijusių tvarkymo veiksmų rodyklė. Duomenų subjektai gali pasinaudoti registre esančia informacija naudodamiesi teisėmis, numatytomis Reglamento (EB) Nr. 45/2001 13–19 straipsniuose.
   9 straipsnis
   Duomenų subjektų naudojimasis savo teisėmis
   1.   Be teisės būti tinkamai informuotiems apie bet kokį jų asmens duomenų tvarkymą, duomenų subjektai gali kreiptis į atitinkamą duomenų valdytoją siekdami pasinaudoti savo teisėmis, numatytomis Reglamento (EB) Nr. 45/2001 13–19 straipsniuose, kaip nurodyta toliau.

               a)

               Šiomis teisėmis gali naudotis tik duomenų subjektas arba jo tinkamai įgaliotas atstovas. Tokie asmenys šiomis teisėmis gali naudotis nemokamai.

               b)

               Rašytiniai prašymai pasinaudoti šiomis teisėmis pateikiami atitinkamam duomenų valdytojui. Duomenų valdytojas patenkina prašymą tik jei prašytojo tapatybė ir, jei taikytina, įgaliojimai atstovauti asmens duomenų subjektą buvo tinkamai patvirtinti. Duomenų valdytojas nedelsdamas raštu praneša duomenų subjektui, ar jo prašymą buvo nuspręsta patenkinti. Jei buvo nuspręsta prašymo netenkinti, duomenų valdytojas nurodo atsisakymo tenkinti prašymą priežastis.

               c)

               Duomenų valdytojas per tris kalendorinius mėnesius nuo prašymo gavimo suteikia prieigą pagal Reglamento (EB) Nr. 45/2001 13 straipsnį ir sudaro duomenų subjektui galimybę susipažinti su šiais duomenimis vietoje arba gauti jų nuorašą (pareiškėjo pasirinkimu).

               d)

               Jeigu duomenų valdytojas nesilaiko kurio nors iš b ir c punktuose nurodytų terminų, duomenų subjektai gali kreiptis į DAP. Jei duomenų subjektas naudodamasis savo teisėmis akivaizdžiai piktnaudžiauja, duomenų valdytojas gali nukreipti duomenų subjektą pas DAP. Jei nukreipiama pas DAP, jis priima sprendimą dėl prašymo esmės ir reikiamų tolesnių priemonių. Duomenų subjekto ir duomenų valdytojo ginčo atveju abi šalys turi teisę konsultuotis su DAP.

         2.   ECB personalo nariai gali konsultuotis su DAP prieš pateikdami skundą EDAPP pagal Reglamento (EB) Nr. 45/2001 33 straipsnį.
   10 straipsnis
   Išimtys ir apribojimai
   1.   Su sąlyga, kad su DAP buvo konsultuotasi iš anksto, duomenų valdytojas gali apriboti Reglamento (EB) Nr. 45/2001 13–17 straipsniuose nurodytas teises šio reglamento 20 straipsnyje nurodytais pagrindais ir sąlygomis.
   2.   To paveikti asmenys gali prašyti EDAPP taikyti Reglamento (EB) Nr. 45/2001 47 straipsnio 1 dalies c punktą.
   11 straipsnis
   Tyrimo procedūra
   1.   Prašymai atlikti 4 straipsnio b punkte nurodytą tyrimą DAP pateikiami raštu.
   2.   DAP išsiunčia prašymo teikėjui patvirtinimą apie prašymo gavimą per 20 darbo dienų nuo prašymo gavimo dienos.
   3.   DAP gali tirti klausimą vietoje ir paprašyti duomenų valdytojo pateikti rašytinį paaiškinimą. Duomenų valdytojas pateikia atsakymą DAP per 20 darbo dienų nuo dienos, kurią valdytojas gavo DAP prašymą. DAP gali bet kurios ECB veiklos srities padalinio paprašyti pateikti papildomą informaciją arba suteikti pagalbą. Veiklos srities padalinys tokią papildomą informaciją pateikia ar pagalbą suteikia per 20 darbo dienų nuo DAP prašymo pateikimo dienos.
   4.   DAP atsako prašymo teikėjui per tris kalendorinius mėnesius nuo prašymo gavimo dienos.
   12 straipsnis
   Teisės gynimo priemonės
   Be Reglamento (EB) Nr. 45/2001 32 straipsnyje numatytų teisės gynimo priemonių, kuriomis gali naudotis visi duomenų subjektai, tie duomenų subjektai, kurie yra ir ECB personalo nariai, taip pat gali naudotis ECB įdarbinimo sąlygose numatytomis teisės gynimo priemonėmis.
   5   SKYRIUS
   ĮSIGALIOJIMAS
   13 straipsnis
   Baigiamoji nuostata
   Šis sprendimas įsigalioja dvidešimtąją dieną nuo jo paskelbimo Europos Sąjungos oficialiajame leidinyje.

      Priimta Frankfurte prie Maino, 2007 m. balandžio 17 d.

            ECB Pirmininkas

         Jean-Claude TRICHET

      (1)  OL L 8, 2001 1 12, p. 1.